Se redeschide parcul de aventură din Alba Iulia, în acest weekend. Cu o zi înainte, joi, 21 martie, vor fi organizate evenimente destinate copiilor, dar și adulților.
În 21 martie este sărbătorită Ziua Internațională a Pădurilor, dar și Ziua Mondială a Teatrului de păpuși.
Joi, în parcul de aventură "Dynamis", de la ora 17.00, vor fi organizate ateliere și recital de muzică folk.
Activitățile sunt derulate pentru creșterea gradului de conștientizare privind conservarea și dezvoltarea durabilă a pădurilor.
De asemenea, se urmărește evidențierea activității artiștilor din teatrul de păpuși, precizează organizatorii.
Program:
de la ora 17.00
- Atelier "Micul actor – arta animației", coordonatori Laura și Adam Boboc
- Atelier "Arte plastice și arte decorative", coordonatori dr. Ioana Raica și Olga Oloieru
- Recital și atelier de muzică clasică și muzică folk, coordonatori Marinela Popa, Dragoș Tudor, Ovidiu Romoșan.
Joi, accesul va fi liber la aceste activități, în intervalul orar 17.00-18.30.
Se redeschide parcul de aventură
Parcul de aventură "Dynamis" se va redeschide din weekendul 22-24 martie.
Programul de funcționare al parcului:
- Vineri: 10.00-17.00 (ultima echipare la ora 16.00)
- Sâmbătă: 10.00-17.00 (ultima echipare la ora 16.00)
- Duminică: 10.00-17.00 (ultima echipare la ora 16.00)
Urmăriți Alba24.ro și pe Google News
Dacă ți-a plăcut articolul: